stanford-oval/wikipedia huggingface dataset:
จักรวาลดีซี (แฟรนไชส์)
ภาพยนตร์ > เดอะเบรฟแอนด์เดอะโบลด์

ภาพยนตร์จะสำรวจสมาชิกของ "แบท-แฟมิลี" รวมถึงลูกชายของแบทแมน เดเมียน เวย์น ในฐานะ โรบิน กันน์กล่าวว่า ภาพยนตร์จะเป็น "เรื่องราวแปลก ๆ ระหว่างพ่อและลูก" เกี่ยวกับแบทแมนและโรบิน
หลังกันน์และซาฟรานได้รับการว่าจ้าง ซาสลาฟพูดถึงแผนใหม่ของพวกเขาสำหรับจักรวาลดีซีว่า "จะไม่มีแบทแมนถึงสี่คน" เมื่อกันน์และซาฟรานเปิดเผยรายชื่อภาพยนตร์ชุดแรกในเดือนมกราคม ค.ศ. 2023 พวกเขารวมภาพยนตร์ เดอะเบรฟแอนด์เดอะโบลด์ ซึ่งเป็นการเปิดตัวแบทแมนในจักรวาลดีซี กันน์กล่าวว่า ภาพยนตร์ดังกล่าวอิงจากหนังสือการ์ตูนของ แกรนต์ มอร์ริสัน ที่วางจำหน่ายตั้งแต่ ค.ศ. 2006 ถึง 2013 เบน แอฟเฟล็ก ยืนยันว่าเขาจะไม่มากลับมารับบทเดิมของเขาเป็น แบทแมน จากจักรวาลขยายดีซี ขณะที่ตัวละครแบทแมนของ แมตต์ รีฟส์ คาดว่าจะดำเนินเรื่องแยกจากตัวละครในจักรวาลดีซี ภายใต้ชื่อกำกับว่า ดีซีเอลส์เวิลส์ แอนดี มัสเคียตตี ผู้กำกับภาพยนตร์ เดอะ แฟลช ได้รับการว่าจ้างให้กำกับภาพยนตร์ในเดือนมิถุนายน ค.ศ. 2023 โดยมี บาร์บารา มัสเคียตตี เป็นผู้อำนวยการสร้างร่วมกับกันน์และซาฟราน การพัฒนาถูกเลื่อนออกไปในเดือนธันวาคม ค.ศ. 2024 เมื่อมัสเคียตตีกำลังเขียนบทภาพยนตร์เรื่องอื่นอยู่ ซึ่งเขาเชื่อว่าจะได้รับการเดินหน้าก่อนภาพยนตร์เรื่องนี้
ภาพยนตร์ > สวอมพ์ทิง

ภาพยนตร์แนวกอทิกสยองขวัญที่จะสำรวจ "ต้นกำเนิดที่มืดมน" ของ สวอมพ์ทิง
มีรายงานในเดือนธันวาคม ค.ศ. 2022 ว่า เจมส์ แมนโกลด์ สนใจที่จะร่วมงานกับกันน์และซาฟรานในโครงการจักรวาลดีซี เมื่อกันน์และซาฟรานเปิดเผยรายชื่อภาพยนตร์ชุดแรกในเดือนมกราคม ค.ศ. 2023 พวกเขารวมภาพยนตร์ สวอมพ์ทิง เรื่องใหม่ กันน์กล่าวว่า ภาพยนตร์จะได้รับแรงบันดาลใจจากหนังสือการ์ตูน เดอะซากาออฟเดอะสวอมพ์ทิง ของ อลัน มัวร์ เมื่อ ค.ศ. 1984–85 หลังการประกาศดังกล่าว แมนโกลด์ได้โพสต์รูปของสวอมพ์ทิงบนสื่อสังคม เขายืนยันว่า เขากำลังเจรจาเพื่อเขียนบทและกำกับภาพยนตร์ในวันถัดมา แต่คาดว่าจะไม่เริ่มงานจนกว่าเขาจะถ่ายทำ อินเดียน่า โจนส์ กับกงล้อแห่งโชคชะตา (2023) และ ไร้ตัวตน คนเปี่ยมฝัน (2024) ภาพยนตร์ชีวประวัติของ บ็อบ ดิลลัน แล้วเสร็จ การมีส่วนร่วมของแมนโกลด์ได้รับการยืนยันในเดือนเมษายนเมื่อเขาเริ่มเขียนบท เขาทำงานพร้อมกันกับภาพยนตร์ สตาร์ วอร์ส ที่วางแผนไว้ และไม่แน่ใจว่าโครงการใดจะเดินหน้าก่อน กันน์อธิบายว่า สวอมพ์ทิง ว่าเป็นโครงการที่เกิดจากความหลงใหลของแมนโกลด์
แม้ว่าโทนจะดูมืดหม่นกว่าโครงการอื่น ๆ ในจักรวาลดีซี แต่กันน์และซาฟรานก็ตั้งใจให้ สวอมพ์ทิง เชื่อมโยงกับเรื่องที่เหลือของจักรวาลดีซี
ภาพยนตร์ > ภาพยนตร์ทีนไททันส์ที่ยังไม่มีชื่อ

ภาพยนตร์เกี่ยวกับทีม ทีนไททันส์ ได้รับการเปิดเผยเมื่อเดือนมีนาคม ค.ศ. 2024 ว่ากำลังอยู่ในการพัฒนา โดยมี อานา โนเกรา เป็นผู้เขียนบทภาพยนตร์
ภาพยนตร์ > ภาพยนตร์เบนและเดทสโตรกที่ยังไม่มีชื่อ

ภาพยนตร์รวมทีมของตัวร้าย เบนและเดธสโตรก ได้รับการเปิดเผยเมื่อเดือนกันยายน ค.ศ. 2024 ว่ากำลังอยู่ในการพัฒนา โดยมี แมตทิว ออร์ตัน เป็นผู้เขียนบทภาพยนตร์ ภาพยนตร์คาดว่าจะถ่ายทำที่ วอร์เนอร์บราเธอส์สตูดิโอส์ลีฟส์เด็น, อังกฤษ ใน ค.ศ. 2025
ภาพยนตร์ > ซาร์เจิน. ร็อก

ซาฟรานอธิบายภาพยนตร์ว่าเป็นเรื่องราวสงครามโลกครั้งที่สองที่สำรวจความกล้าหาญและความขัดแย้ง
จัสติน คูริตซ์เคส กำลังเขียนบทสำหรับภาพยนตร์เกี่ยวกับตัวละคร ซาร์เจิน. ร็อก เมื่อปลายเดือนพฤศจิกายน ค.ศ. 2024 ลูกา กัวดาญิโน และแดเนียล เครก กำลังเจรจาเพื่อกำกับและแสดงนำเป็นตัวละครดังกล่าว ตามลำดับ หลังพวกเขาทำงานร่วมกันในภาพยนตร์เรื่อง เควียร์ (2024) แม้ว่าโครงการนี้อาจล้มเหลวได้หากข้อตกลงกับกัวดาญิโนและเครกไม่ผ่าน แต่ก็มีรายงานว่า ดีซีสตูดิโอส์ "มั่นใจ" บทภาพยนตร์ของคูริตซ์เคส และคาดว่าจะเป็นภาพยนตร์เรื่องต่อไปของกัวดาญิโน ก่อนภาพยนตร์ที่ดัดแปลงจากนวนิยาย อเมริกัน ไซโค (1991) ที่เขาวางแผนไว้ เครกไม่ได้รับบทบาทนี้ และไม่ได้รับเลือกในเดือนกุมภาพันธ์ ค.ศ. 2025 โดยมีรายงานว่าเกิดจากตารางงานที่ขัดแย้งกัน และความไม่พอใจของเขาที่มีต่อการตอบรับของ เควียร์ ดีซีสตูดิโอส์กำลังมองหานักแสดงคนอื่นในขณะนั้น การถ่ายทำคาดว่าจะเริ่มต้นในช่วงกลาง ค.ศ. 2025 ที่วอร์เนอร์บราเธอส์ลีฟส์เดน
ละครชุด

| ชื่อ | ปี | ปี | จำนวนตอน | จำนวนตอน | วันที่เผยแพร่> วันแรก | วันที่เผยแพร่> วันสุดท้าย | วันที่เผยแพร่> เครือข่าย | โชว์รันเนอร์ | สถานะ |  |  |  |
| --- | --- | --- | --- | --- | --- | --- | --- | --- | --- | --- | --- | --- |
บทที่หนึ่ง: เทพเจ้าและสัตว์ประหลาด 
| กำลังพลคนปีศาจ |  | 1 | 7 | 7 | 5 ธันวาคม ค.ศ. 2024 (2024-12-05) | 9 มกราคม ค.ศ. 2025 (2025-01-09) | แม็กซ์ | ดีน ลอเรย์ | ออกอากาศแล้ว |  |  |  |
| พีซเมคเกอร์ |  | 2 | 8 | 8 | สิงหาคม ค.ศ. 2025 (2025-08) | TBA | แม็กซ์ | เจมส์ กันน์ | หลังการถ่ายทำ |  |  |  |
| แลนเทิร์นส์ |  | 1 | 8 | 8 | ต้น ค.ศ. 2026 (2026) | TBA | เอชบีโอ | คริส มันดี | กำลังถ่ายทำ |  |  |  |
| วอลเลอร์ |  | 1 | TBA | TBA | TBA | TBA | แม็กซ์ | คริสตัล เฮนรีกับเจเรมี คาร์เวอร์ | กำลังพัฒนา |  |  |  |
| พาราไดส์ลอสต์ |  | 1 | TBA | TBA | TBA | TBA | แม็กซ์ | TBA | กำลังพัฒนา |  |  |  |
| บูสเตอร์โกลด์ |  | 1 | TBA | TBA | TBA | TBA | แม็กซ์ | TBA | กำลังพัฒนา |  |  |  |
ละครชุดเรื่องอื่น
| ละครชุดบลู บีเทิลที่ยังไม่มีชื่อ |  | 1 | TBA | TBA | TBA | TBA | TBA | มิเกล ปูกา | กำลังพัฒนา |  |  |  |
| กำลังพลคนปีศาจ |  | 2 | TBA | TBA | TBA | TBA | แม็กซ์ | ดีน ลอเรย์ | กำลังพัฒนา |  |  |  |
ละครชุด > กำลังพลคนปีศาจ (2024–ปัจจุบัน)

หลังเหตุการณ์ในปีแรกของ พีซเมคเกอร์ อะแมนดา วอลเลอร์ ไม่สามารถทำให้ชีวิตมนุษย์ตกอยู่ในอันตรายจากปฏิบัติการลับของเธอได้อีกต่อไปเหมือนอย่างที่เธอทำกับ ซุยไซด์สควอดและทีมพีซเมคเกอร์ แต่เธอกลับรวบรวมทีมปฏิบัติการลับที่ประกอบไปด้วยเหล่าสัตว์ประหลาด ได้แก่ นินา มาซูร์สกี, ด็อกเตอร์ฟอสฟอรัส, เอริก แฟรงเกนสไตน์, เดอะไบรด์, จี.ไอ. โรบอตและวีเซิล นำทีมโดย ริก แฟล็ก ซีเนียร์
กันน์พูดถึงการสร้างแอนิเมชันชุดให้กับแม็กซ์หลัง พีซเมคเกอร์ ประสบความสำเร็จ เขาเขียนแอนิเมชันชุดความยาว 7 ตอนโดยไม่ได้เซ็นสัญญาใด ๆ โดยอิงจากทีมสัตว์ประหลาด ครีเจอร์คอมมานโดส์ หลังเขาได้รับการว่าจ้างให้เป็นหัวหน้าดีซีสตูดิโอส์ กันน์ก็ไฟเขียวให้โครงการนี้ เมื่อกันน์และซาฟรานเปิดเผยรายชื่อสื่อในจักรวาลดีซีของพวกเขาในเดือนมกราคม ค.ศ. 2023 โครงการแรกก็คือ กำลังพลคนปีศาจ วอร์เนอร์บราเธอส์แอนิเมชัน เป็นผู้ผลิตแอนิเมชันชุดร่วม โดยมี ดีน ลอเรย์ เป็นโชว์รันเนอร์ และ อีฟ "บาลัก" บีเกเรล เป็น ผู้กำกับดูแล นักแสดงหลักได้รับการเปิดเผยในเดือนเมษายน ได้แก่ แฟรงก์ กริลโล เป็น ริก แฟล็ก ซีเนียร์ และ อินดิรา วาร์มา เป็น เดอะไบรด์ ซึ่งกันน์กล่าวว่าตัวเอกหลัก การบันทึกเสียงเริ่มในเดือนพฤษภาคม ค.ศ. 2023 และเสร็จสิ้นในเดือนสิงหาคมปีเดียวกัน แอนิเมชันชุดออกอากาศตั้งแต่วันที่ 5 ธันวาม ค.ศ. 2024 ถึง 9 มกราคม ค.ศ. 2025 เป็น "เครื่องดื่มเรียกน้ำย่อย" ของจักรวาลดีซีก่อน ซูเปอร์แมน ละครชุดได้รับการต่ออายุสร้างปีที่สองในเดือนธันวาคม ค.ศ. 2024
ฌอน กันน์ กลับมารับบทเดิมของเขาเป็น วีเซิล จาก เดอะ ซุยไซด์ สควอด ขณะที่ ไวโอลา เดวิสและสตีฟ เอจี กลับมารับบทเดิมของพวกเขาเป็น วอลเลอร์และจอห์น อีโคโนมอส จากทั้งในภาพยนตร์และ พีซเมคเกอร์ แอนิเมชันชุดกล่าวถึงเหตุการณ์โดยรวมใน เดอะ ซุยไซด์ สควอด เช่น การเสียชีวิตของ ริก แฟล็ก จูเนียร์ (โจเอล คินนาแมน) ลูกชายของแฟล็ก ด้วยมือของพีซเมคเกอร์ระหว่างโปรเจ็กต์สตาร์ฟิช ที่คอร์โตมอลทีส มีการปรากฏตัวสมาชิกอีซีคอมพะนีของ จี.ไอ. โรบอต ได้แก่ มอรี สเตอร์ลิง เป็น จ่าแฟรงลิน ร็อก, ร็อบบี เดย์มอนด์ เป็น  ลิตเติลชัวร์ชอต และ พอล เบน-วิกเตอร์ เป็น บูลล์โดเซอร์
ละครชุด > พีซเมคเกอร์ ปี 2

เอชบีโอแม็กซ์ประกาศปีที่สองของ พีซเมคเกอร์ ในเดือนกุมภาพันธ์ ค.ศ. 2022 โดยกันน์จะเป็นผู้เขียนบทและกำกับทั้งหมดแปดตอน กันน์กล่าวในเดือนกุมภาพันธ์ ค.ศ. 2023 ว่า งานในปีนี้จะดำเนินต่อหลังจากสร้าง วอลเลอร์ เสร็จ ต่อมา เขาบอกว่านี่เป็นโครงการถัดไปของเขาต่อจาก ซูเปอร์แมน ขณะที่กันน์กำลังเขียนบทของปีนี้ในเดือนตุลาคมนั้น เขาก็ยืนยันว่า ปีนี้จะดำเนินเรื่องในจักรวาลดีซี กันน์เปิดเผยในเดือนมีนาคม ค.ศ. 2024 ว่า วอลเลอร์ ถูกเลื่อนออกไปและปีที่สองของ พีซเมคเกอร์ จะได้สร้างก่อน แต่เดิม การถ่ายทำจะเริ่มต้นช่วงปลาย ค.ศ. 2024 โดยถ่ายทำพร้อมกันกับ ซูเปอร์แมน หมายความว่า กันน์จะไม่สามารถกำกับทุกตอนได้อีกต่อไป มีการถ่ายทำล่วงหน้าในวันที่ 13 เมษายน ก่อนจะเริ่มต้นถ่ายทำในเดือนมิถุนายน จนถึงปลายเดือนพฤศจิการยน ค.ศ. 2024 ปีนี้กำหนดออกอากาศในเดือนสิงหาคม ค.ศ. 2025
ปีนี้ดำเนินเรื่องหลังเหตุการณ์ใน กำลังพลคนปีศาจ และ ซูเปอร์แมน แฟรงก์ กริลโล จะกลับมารับบทเดิมของเขาเป็น ริก แฟล็ก ซีเนียร์ จากสื่อในจักรวาลดีซีก่อนหน้านี้
วิดีโอเกม

หลังจากประกาศโครงการในจักรวาลดีซีเบื้องต้น กันน์ยืนยันแผนที่จะรวมวิดีโอเกมใหม่ไว้ในเนื้อเรื่องร่วมของจักรวาลดีซี และกล่าวว่าเกมเหล่านี้จะถูกใช้บอกเล่าเรื่องราวใหม่ ๆ ที่จะเชื่อมช่องว่างระหว่างภาพยนตร์และละครชุดได้ นอกจากนี้ ยังมีการพัฒนาเกมเหล่านี้เพื่อให้ผู้ชมที่ไม่เล่นวิดีโอเกมไม่พลาดองค์ประกอบเนื้อเรื่องโดยรวมใด ๆ เขาคาดว่าเกมเหล่านี้จะใช้เวลาสร้างประมาณสี่ปี วอร์เนอร์บราเธอร์สเกมส์ กำลังพัฒนาเกมวิดีโอเกมสำหรับจักรวาลดีซีตั้งแต่เดือนมกราคม ค.ศ. 2024
โครงการที่ถูกละทิ้ง

แมตต์ รีฟ ผู้สร้างภาพยนตร์ เดอะ แบทแมน เปิดเผยในเดือนมีนาคม ค.ศ. 2022 ว่า กำลังทำงานอยู่กับละครชุดที่เกี่ยวกับ กรมตำรวจเมืองก็อตแธม ได้นำไปสู่การทำงานบนแนวคิดใหม่โดยอิงจาก อาร์แคมอะไซลัม เขากล่าวว่า ละครชุดนี้จะขยายเรื่องราวจากการเปิดตัวอาร์แคมในภาพยนตร์และสำรวจต้นกำเนิดของตัวละครต่าง ๆ ที่เกี่ยวข้องกับมัน รีฟส์จินตนาการถึงโทนสยองขวัญ โดยให้อาร์แคมถูกพรรณนาว่าเป็นบ้านผีสิง อันโตนิโอ กัมโปส ได้รับการว่าจ้างให้เขียนบท, กำกับ และทำหน้าที่เป็นผู้อำนวยการสร้างบริหารและโชว์รันเนอร์ของละครชุดในเดือนตุลาคม ซึ่งละครชุดกำลังได้รับการพัฒนาให้กับจักรวาลดีซีในขณะนั้น แต่ก็ไม่ได้รับการสานต่อในเดือนกรกฎาคม ค.ศ. 2024
การตอบรับ > นักวิจารณ์

ละครชุดแต่ละเรื่องเชื่อมโยงไปยังส่วน "นักวิจารณ์" ของบทความ
| ละครชุด | ปี | รอตเทนโทเมโทส์ | เมทาคริติก |
| --- | --- | --- | --- |
| กำลังพลคนปีศาจ | 1 | 94% (35 บทวิจารณ์) | 74 (12 บทวิจารณ์) |
แหล่งข้อมูลอื่น

ภาพยนตร์ บน ดีซี.คอม
ละครชุด บน ดีซี.คอม
เฉิน ยฺวี่เหลียน

| เฉิน อฺวี้เหลียน |
| --- | --- |
เกิด: วันที่ 25 มีนาคม พ.ศ. 2503 (64 ปี) เฉิน อฺวี้เหลียน ฮ่องกง
คู่สมรส: "เฉินเชาอู่" (ปีพ.ศ. 2527-2535)
คู่ครอง: โจว เหวินฟะ (ปีพ.ศ. 2520–2525)
อาชีพ: นักแสดง
ปีที่แสดง: -ปีพ.ศ. 2520-2537 -ปีพ.ศ. 2551-2555
ผลงานเด่น: -"หวังอฺวี่เยียน" ใน แปดเทพอสูรมังกรฟ้า (2525)   - " เซียวเล่งนึ้ง" ใน มังกรหยก ภาค2 (2526)   - "อี้ว์จี" ใน ศึกสองแผ่นดิน (2528)  - "องค์หญิงหลันหลิง" ใน ศึกลำน้ำเลือด (2530)
สังกัด: ทีวีบี
เฉิน อฺวี้เหลียน (จีน:陈玉莲; พินอิน:เฉิน ยฺวี่เหลียน; กวางตุ้ง:Chan4 Yuk6 Lin4; ภาษาอังกฤษ:Idy Chan) มีชิ่อภาษาอังกฤษว่า ไอดี เฉิน เป็นนักแสดงหญิงชาวฮ่องกง ที่มีชื่อเสียงเป็นอย่างมากในยุคทศวรรษ 80s ผลงานที่เป็นที่จดจำมากที่สุดของเธอ คือการรับบท "เซียวเหล่งนึ่ง" จากเรื่อง 
มังกรหยก ภาค2 เวอร์ชันในปีพ.ศ. 2526 ในด้านความนิยม เธอเป็น 1 ใน "4 นางเอกยอดนิยม" แห่งยุค 80s ของ สถานีโทรทัศน์ทีวีบี ซึ่งประกอบด้วย อง เหม่ยหลิง, เฉิน อฺวี้เหลียน, หลิวเจียหลิง และ เจิ้งหัวเชียน ส่วนในด้านความงาม เธอก็ได้รับการยกย่องให้เป็นหนึ่งในห้าสาวงามของสถานีโทรทัศน์ทีวีบี ที่เรียกว่ากลุ่ม "5 นางฟ้าแห่งทีวีบี" (the Five Beauties of TVB) ซึ่งประกอบไปด้วย หลันเจี๋ยอิง, เฉิน อี้ว์เหลียน, ชี เหม่ยเจิน, เจิ้ง หัวเชียน และ หลี เหม่ยเสียน
ด้านความรัก

เป็นที่รู้กันดีว่าในอดีต เฉิน อฺวี้เหลียน คบหาดูใจกับ ดาราชายผู้โด่งดัง โจวเหวินฟะ ตั้งแต่เพิ่งเข้าวงการใหม่ ๆ ในช่วงแรกความรักของคนทั้งคู่หวานชื่นจนเป็นที่อิจฉา และเป็นที่สนใจจากบรรดาสื่อเป็นอย่างมาก
หลังจากนั้นประมาณปีกว่า ก็มีข่าวลือสะพัดออกมาว่า ทางบ้านของโจวเหวินฟะ โดยเฉพาะแม่ของเขา ไม่ชอบเฉิน อฺวี้เหลียน เป็นอย่างมาก แต่ทั้งคู่ยังแบ่งรับแบ่งสู้ว่า ข่าวลือไม่เป็นความจริง และทั้งสองยังคงรักกันดี ทั้งคู่ประคองความรักแบบ ลุ่ม ๆ ดอน ๆ จน
ในท้ายที่สุดความรักของโจวเหวินฟะและเฉิน อฺวี้เหลียน ก็มีอันต้องสิ้นสุดลง ในปีพ.ศ. 2525
จนเป็นสาเหตุให้ โจวเหวินฟะ ฆ่าตัวตาย แต่มีคนช่วยเอาไว้ได้ทัน
ปีถัดมาพ.ศ. 2526 โจวเหวินฟะ ไปแต่งงานกับ ดาราสาวชื่อดัง หวีอันอัน แต่ก็เลิกราในปีเดียวกัน จนมีข่าวลือว่า เขาแต่งงานกับ หวีอันอัน แค่ประชด เฉิน อฺวี้เหลียน เท่านั้น และยังมีข่าวซุบซิบออกมาอีกว่า ตัวของหวีอันอันเอง ก็เข้ากับแม่สามีไม่ได้เช่นกัน
ต่อมาในปีพ.ศ. 2527 เฉิน อฺวี้เหลียน สลัดคราบสาวใสบริสุทธิ์ ตัดสินใจถ่ายภาพยนตร์ติดเรท R เรื่อง แฝดสยอง เหลียนถี่ (连体) ซึ่งไม่เพียงแต่มีฉากเซ็กที่ร้อนแรงกับพระเอกของเรื่อง ทัง เจิ้นจง (พี่ชายของทัง เจิ้นเยี่ย) ในฉากเธอลงทุนเปลื้องผ้าเกือบหมดเลยทีเดียว มีกระแสข่าวลือว่าเป็นเพราะผิดหวังในความรักที่บ่มเพาะมา 5 ปีกับโจวเหวินฟะ เธอจึงตัดสินใจแก้ผ้าประชดรัก
ต่อมาในเดือนกรกฎาคมปีเดียว เฉิน อฺวี้เหลียนตัดสินใจลั่นระฆังวิวาห์กับนักธุรกิจหนุ่ม "เฉินเชาอู่" ที่เมืองนิวยอร์ก ประเทศสหรัฐอเมริกา หลังจากแต่งงานแล้วเธอก็ย้ายไปอยู่ที่นิวยอร์กกับสามี โดยเธอจะบินไปรับงานแสดงของทั้งฮ่องกง และไต้หวันเป็นช่วง ๆ
หลังจากแต่งงานอยู่หลายปี เฉิน อฺวี้เหลียนยอมรับเป็นครั้งแรกต่อหน้าสื่อมวลชนว่าชีวิตรักของเธอกำลังมีปัญหา กระทั่งในปีพ.ศ. 2535 ชีวิตรักระหว่างเธอกับเฉินเชาอู่ ก็สิ้นสุดลงอย่างเป็นทางการ หลังจากนั้นหลายครั้งที่สื่อรายงานข่าวว่า เฉิน อฺวี้เหลียน แอบกุ๊กกิ๊กกับทอม ปัจจุบันเฉินอี้ว์เหลียนชอบเข้าร่วมงานการกุศล และยังเป็นพิธีกรรายการด้วย
เกร็ดเล็กเกร็ดน้อย

ในยุค 80
เนื่องจาก มังกรหยก ภาค2 (1983) ฉบับ 
เฉินอวี้เหลียน ประสบความสำเร็จทางด้านเรตติ้งในบางประเทศเท่านั้น และยอดรวมของเรตติ้งในทุก ๆ พื้นที่ ที่นำไปออกอากาศไม่สูงเท่า มังกรหยก ภาค1 (1983) ฉบับ องเหม๋ยหลิง
ในยุค 90
ในจีน มังกรหยก ภาค2 (1983) ฉบับ 
เฉินอวี้เหลียน ได้รับความนิยมน้อยกว่าภาคเดียวกัน คือ มังกรหยก ภาค2 (1995) ฉบับ หลี่ยั่วถง
ทำให้ในจีนจะยกย่อง หลี่ยั่วถง เป็น เซี่ยวเล่งนึ่ง คลาสสิคของเกาะฮ่องกงที่ประสบความสำเร็จในจีนมากที่สุด
ผลงาน > ละครโทรทัศน์

Silver Spoon, Sterling Shackles 名媛望族 (TVB, 2012) - TVB 45th Anniversary Drama
Love Thy Family 愛回家 《愛在生命終結前》 (RTHK, 2010)
Catch Me Now 原來愛上賊 (TVB, 2008)
Can't Stop Loving You 愛到盡頭 (TVB, 1993) - Telemovie
Thief Of Time 群星會 (TVB, 1992) - TVB 25th Anniversary Special
The Key Man 巨人 (TVB, 1992)
Red Lanterns Hanging High 大紅燈籠高高挂 (CTS, 1992)
Days of Glory 豪門 (aTV, 1991)
Yesterday, Today, and Tomorrow 玉梨魂 (aTV, 1990) - Telemovie
Queen Singer 賽金花 (TTV, 1989)
มังกรหยก ภาค1 ฉบับไต้หวัน The Legend of the Condor Heroes 射雕英雄傳 (CTV, 1988)
ศึกลำน้ำลือด The Grand Canal 大運河 (TVB, 1987) - TVB 20th Anniversary Series
เจ้าแม่ฮ่องกง เกาะอลเวง The Upheaval 小島風雲 (TVB, 1986) เล่นประกบ หลี่เหลี่ยงเหว่ย และ โจวไห่เม่ย
3 ก๊ก ตอน ศึกสองแผ่นดิน The Battlefield 楚河漢界 (TVB, 1985)
พยัคย์สาวนักสืบ The Brave Squad 好女當差 (TVB, 1985) เล่นคู่กับ หลี่เหลี่ยงเหว่ย และทังเจิ้นเยี่ย
Pink Lady (lit.) 紅粉佳人 (CTS, 1985)
มายาหัวใจ หรือ พรหมลิขิตรัก Love Me, Love Me Not 信是有緣 (TVB, 1984)
มังกรหยก ภาค2The Return of the Condor Heroes 神鵰俠侶 (TVB, 1983)
In The Same Boat 四海一家 (TVB, 1983)
13 องค์รักษ์ล่าพระกาฬ The Wild Bunch 1982, 十三太保 (TVB, 1982) มี 20 episodes กำกับการแสดงโดย เติ้งเอียนเฉิง Deng Yancheng นำแสดงโดย หวงเย่อหัว (หวงยื่อฮว๋า) รับบท หลี่ฉุนเซี่ยว, เฉิน อฺวี้เหลียน รับบท องค์หญิงอวิ๋นลว๋อ, ทังเจิ้นเยี่ย รับบท คังจวินหลี, ต่งเหว่ย Stephen Tung Wai (Dong Wei) รับบท หลี่ฉุนจื๋อ และ ฮุ่ยเทียนชื่อ Austin Wai Tin Chi /หวงมั่นหนิง
แปดเทพอสูรมังกรฟ้าDemi-Gods and Semi-Devils I & II 天龍八部 之 六貾神劍 - 虛竹傳奇 (TVB, 1982)
ประกาศิตเหยี่ยวพญายม (The Hawk 飛鷹 (TVB, 1981) มี 20 episodes นำแสดงโดย เจิ้งเส้าชิว รับบท ติงหลาน, เจ้าหย่าจือ รับบท หนี่เทียนเอ๋อ, ต่งเหว่ย Tung Wai รับบท  ติงเส้าไป๋ หลานชายของติงหลาน, เฉิน อฺวี้เหลียน รับบท เจ้าหลิง เป็นลูกสาวคนเดียวของเจ้าหงอี้ แและ กวนไห่ซัน Guan Hai San รับบท เจ้าหงอี้ ประมุขหมู่ตึกกระบี่หัก
Come Rain, Come Shine 風雨晴 (TVB, 1981)
This Land Is Mine 風雲 (TVB, 1980)
ชอลิ่วเฮียง ฉบับปีพ.ศ. 2522 Chor Lau-heung 楚留香 之 無花傳奇 - 最後一戦 (TVB, 1979)
วิวาห์รอรัก (下一代 1979) แสดงกับเยิ่นต๊ะหัว, หลีเหลี่ยงเหว่ย และเจิ้งอฺวี้หลิง
The Twins 絕代雙驕 (TVB, 1979)
ดาบมังกรหยก ฉบับปีพ.ศ. 2521 The Heaven Sword and Dragon Saber 倚天屠龍記 (TVB, 1978) รับบท เสี่ยวเจียว
Vanity Fair 大亨 (TVB, 1978)
Below the Lion Rock 獅子山下 (RTHK, 1977)
ผลงาน > ภาพยนตร์

The Way We Are 天水圍的日輿夜 (2008) - Cameo
A Warrior's Tragedy 邊城浪子 (1993)
The Monks From Shaolin 智勇和尚(1992)
Sisters of the World Unite 莎莎嘉嘉站起來 (1991)
Blood Stained Tradewind 血在風上(1990)
Whampoa Blues 壯志豪情(1990)
Kawashima Yoshiko 川島芳子 (1990)
Stage Door Johnny 舞台姊妹(1990)
L'Air du Temps 時代之風(1990)
Casino Raiders 至尊無上 (1989)
Maybe Next Time 緣份游戲 (1989)
Rule of The Game 遊戲規則 (1989)
The Crazy Companies 最佳損友(1988)
Edge Of Darkness 陷阱邊沿 (1988)
I Am Sorry 說謊的女人(1988)
On The Run 亡命鴛鴦(1988)
The Siamese Twins 連體(1984)
Last Night's Light 昨夜之燈 (1983)
The Sweet and Sour Cops Part II 摩登雜差 (1982)
Demi-Gods and Semi-Devils 天龍八部  (1982)
Shaolin and Wu Tang 少林與武當(1981)
The Extras 茄哩啡 (1978)
แหล่งข้อมูลอื่น

ประวัติ เฉินอฺวี้เหลียง โดย Baidu
ประวัติละเอียดของ เฉิน อฺวี้เหลียน [ลิงก์เสีย] โดย KKNEWS
เซียวเล่งนึ้ง “เฉินอี้ว์เหลียน” ขอรีเทิร์นวงการ
เฉินอี้เหลียน
เว็บไซต์รายละเอียดของ เฉิน อฺวี้เหลียน เก็บถาวร 2020-10-22 ที่ เวย์แบ็กแมชชีน
陳玉蓮 Idy Chan OL chanyuklinonline ที่เฟซบุ๊ก
เฉิน ยฺวี่เหลียน ที่อินเทอร์เน็ตมูวีเดตาเบส
เฉิน ยฺวี่เหลียน ที่ฮ่องกงมูวีเดตาเบส
เลารา ทอร์น

| เลารา ทอร์น |
| --- | --- |
เกิด: ค.ศ. 1999 หรือ 2000 (25 ปี)
อาชีพ: นักร้อง ครู
ช่วงปี: ค.ศ. 2024–ปัจจุบัน
เลารา ทอร์น (ลักเซมเบิร์ก: Laura Thorn; เกิด ค.ศ. 1999 หรือ 2000) เป็นนักร้องชาวลักเซมเบิร์ก เธอจะเป็นตัวแทนของประเทศตนเองในการประกวดเพลงยูโรวิชันปี 2025 ด้วยเพลง "ลาปูเปมงต์เลอซง" ที่บาเซิล ประเทศสวิตเซอร์แลนด์
ชีวิตและการทำงาน

ทอร์นได้รับการฝึกฝนด้านทฤษฎีดนตรี เปียโน เชลโล คีย์บอร์ด ดนตรีบรรเลง และการเต้นรำตั้งแต่อายุยังน้อย โดยตั้งแต่อายุห้าขวบ ทอร์นได้เข้าร่วมแสดงบนเวทีและเข้าร่วมการแข่งขันดนตรีหลายครั้ง เธอสำเร็จการศึกษาปริญญาโทด้านทฤษฎีดนตรี การสอนดนตรี และการขับร้องเพลงป๊อปจากสถาบันดนตรีและการสอนชั้นนำแห่งนามูร์ ทอร์นเป็นครูที่วิทยาลัยดุริยางคศิลป์แอฌวลต์เซิชท์
ในปี 2024 ฌูว์เลียง ซาลวียาและลูว์ดอวิก-อาแล็กซ็องดร์ วีดาล ดูโอผู้ประพันธ์เพลงชาวปารีสกำลังมองหาผู้ขับร้องเพลงสำหรับเพลงใหม่ของพวกเขา และต่อมาก็ได้รับคำแนะนำจากทอร์นวาตนจะร้องเพลงของพวกเขา ซึ่งต่อมามีชื่อว่า "ลาปูเปมงต์เลอซง" ทอร์นได้ส่งเพลงเข้าแข่งขัน การประกวดเพลงลักเซมเบิร์กปี 2025 ซึ่งถือเป็นการประกวดเพลงระดับประเทศของลักเซมเบิร์กสำหรับการคัดเลือกตัวแทนประเทศเข้าร่วมการประกวดเพลงยูโรวิชันปี 2025 โดยในวันที่ 18 พฤศจิกายน ค.ศ. 2024 ทอร์นได้รับเลือกให้เป็นหนึ่งในเจ็ดผู้เข้ารอบสุดท้าย เมื่อวันที่ 25 มกราคม 8"L"2025 ในรอบชิงชนะเลิศของ การประกวดเพลงลักเซมเบิร์กปี 2025 ซึ่งจัดขึ้นที่ร็อคฮอลล์ ทอร์นได้รับคะแนนสูงสุดจากคณะกรรมการนานาชาติ และอันดับที่สองในการลงคะแนนเสียงจากผู้ชมทางโทรทัศน์ ส่งผลให้เธอชนะการแข่งขันและได้เป็นตัวแทนของลักเซมเบิร์กในการประกวดเพลงยูโรวิชันปี 2025 ที่บาเซิล
ผลงานเพลง > ซิงเกิล

ค.ศ. 2024 – ลาปูเปมงต์เลอซง
หลี เหม่ยเสียน

| หลี่ เหม่ยเสียน |
| --- | --- |
เกิด: วันที่ 19 ตุลาคม พ.ศ. 2509 (58 ปี) หลี่เหม่ยเสียน ฮ่องกง
คู่สมรส: "เซียะซิ่งจ้าว" (พ.ศ. 2548-ปัจจุบัน)
คู่ครอง: เหลียงเฉาเหว่ย (พ.ศ. 2529-2530)
อาชีพ: นักแสดง
ปีที่แสดง: ปีพ.ศ. 2528-2544
ผลงานเด่น: - บท "เตี่ยเมี่ยง" เรื่อง ดาบมังกรหยก (พ.ศ. 2529) ค่าย "ทีวีบี" - บท "หลี่หยวนจื่อ" เรื่อง "ตำนานอักษรกระบี่" (พ.ศ. 2530) - บท "ทิซิมลั้ง" เรื่อง "เดชเซียวฮื่อยี้" (พ.ศ. 2531) - บท "เช็กฮวง" เรื่อง "มังกรสะท้านบู๊ลิ้ม" (พ.ศ. 2532) - บท "ปอวา" แฝดผู้พี่ในเรื่อง "เหยี่ยวนรกทะเลทราย" (พ.ศ. 2535)
สังกัด: ทีวีบี
ฐานข้อมูล
IMDb
"หลี่เหม่ยเสียน" (จีน:黎美嫻) มีชื่อภาษาอังกฤษว่า  Kitty Lai "คิตตี้ ไหล่ (สำเนียงกวางตุ้ง)" เป็นอดีตนักแสดงหญิงชาวฮ่องกงที่มีชื่อเสียง ในยุค 80s เธอเป็นหนึ่งในนักแสดงสาวไม่กี่คน ที่ได้รับการยกย่องว่า เป็นนักแสดงหญิงที่สวมใส่ชุดจีนโบราณ ได้สวยมากที่สุดคนหนึ่ง ของสถานีโทรทัศน์ทีวีบี
ทางด้านการแสดง เธอเคยได้รับชมจากสื่อว่า เธอเป็นหนึ่งในนักแสดงไม่กี่คนที่สามารถเล่นบทร้องไห้ได้สะเทือนใจผู้ชม แต่เมื่อยิ้มก็ทำให้โลกสดใสได้ทันที
ผลงานที่เป็นที่จดจำมากที่สุดของเธอคือการรับบท
"เตี่ยเมี่ยง" ในละครเรื่อง ดาบมังกรหยก ปีพ.ศ. 2529 เวอร์ชันที่มี เหลียงเฉาเหว่ย แสดงนำ และยังเคยเป็นอดีตแฟนสาวของเขาอีกด้วย
ประวัติ

หลี่เหม่ยเสียน เกิดวันที่ 19 ตุลาคม พ.ศ. 2509 ในครอบครัวที่อบอุ่นและดูแลกันใกล้ชิด มีพี่น้อง 4 คน หลี่เหม่ยเสียน เป็นคนที่ 3
เธอเริ่มสนใจการแสดงตั้งแต่ 9 ขวบ หลังจากเรียนจบชั้นมัธยมปลาย ที่ "Shatin Pui Ying College" แล้ว หลีเหม่ยเสียน ได้ตัดสินใจเข้าเรียนในโรงเรียนสอนการแสดงของสถานีโทรทัศน์ทีวีบี ในปีพ.ศ. 2527 ในรุ่นเดียวกันกับ เติ้ง ชุ่ยเหวิน เส้า เหม่ยฉี กัวฟู่เฉิง และ เฉินถิงเว่ย ฯลฯ และเพื่อนร่วมรุ่นที่สนิทคือ เติ้งชุ่ยเหวิน หลังจากเรียนจบการแสดงเธอก็เซ็นสัญญาเป็นนักแสดงในช่อง "ทีวีบี" ทันที
เพื่อนสนิทในวงการ

ว่ากันว่า...ด้วยความที่เธอเป็นคนจริงใจ และพูดจาดี ทำให้
เธอมีเพื่อนในสนิทในวงการบันเทิงมากมายหลายคน อาทิเช่น เฉิน ฝ่าหยง (陳法蓉), เติ้ง ชุ่ยเหวิน (鄧萃雯), หลอ ฮุ่ยเจียน (羅慧娟), หลิว เหม่ยเจียน (劉美娟), ไช่ เส้าเฟิน (蔡少芬), หยางหลิง (杨羚), เหมา ซุ่นจวิน (毛舜筠).
ศาสนา

ปัจจุบัน หลีเหม่ยเสียน เป็นสมาชิกใน สมาคมศิลปินคริสเตียนฮ่องกง (Hong Kong Artistes Christian Fellowship) เนื่องจากความเลื่อมใสศรัทธาในหลักคำสอนของพระคริสตเจ้าว่าด้วยความรักและการให้อภัย  โดยมี เติ้งชุ่ยเหวิน เป็น ประธาน ของสมาคมแห่งนี้
"สมาคมศิลปินคริสเตียนฮ่องกง" ก่อตั้งขึ้นมาตั้งแต่ปีค.ศ. 1985 โดย "เจิ้งหมิงหมิง" (ช่างแต่งหน้าคนสนิทของ องเหม่ยหลิง) ภายหลังจากที่ องเหม่ยหลิง เสียชีวิตจากการฆ่าตัวตายด้วยภาวะซึมเศร้าและเครียด คุณ เจิ้งหมิงหมิง เสียใจกับเหตุการณ์ที่เกิดขึ้น จึงก่อตั้ง สมาคมขึ้นมาเพื่อช่วยเหลือ ศิลปินคริสเตียน ในฮ่องกง
ผลงาน

ละครสถานีโทรทัศน์ทีวีบี
(ปีพ.ศ. 2528):-
เรื่อง "เจ้าพ่อฮ่องกง" (The Battle Among the Clans :大香港 1985)
เรื่อง "3 ก๊ก ตอน ศึกสองแผ่นดิน" (The Battlefield :楚河漢界 1985)
เรื่อง "ซิยิ่นกุ้ย พิชิตตะวันออก" (The Legend of the General Who Never Was :薛仁貴征東 1985)
(ปีพ.ศ. 2529):-
เรื่อง "สับคู่ชู้ชื่น" (Changing Partners :執位夫妻 1986)
เรื่อง "ตี้ชิง" (The Legend of Dik Ching :狄青 1986) มี 20 ตอนจบ นำแสดงโดย เหมียวเฉียวเหว่ย, หลีเหม่ยเสียน, เซี่ยหนิง และ เถาต้าอวี้
เรื่อง"จอมโจรอาหนิว" (The Ordeal Before the Revolution :賊公阿牛 1986)
เรื่อง "เทพเจ้าหวังต้าเซียน" (Legend Of Wong Tai Sin :黃大仙 1986)
เรือง "วีระบุรุษมือปราบ" (Turn Around and Die :英雄故事 1986)
เรื่อง "ดาบมังกรหยก" (The New Heaven Sword and the Dragon Sabre :倚天屠龍記 1986）
(ปีพ.ศ. 2530):-
เรื่อง "ตำนานอักษรกระบี่" The Legend of the Book and the Sword :書劍恩仇錄 1987)
(ปีพ.ศ. 2531):-
เรื่อง "คนปาบ" (Behind Silk Curtains ;大都會 1988)
เรื่อง "วิมานทลาย" (Withered in the Wind :名門 1988)
เรื่อง "เดชเซียวฮื่อยี้" (Chut Toi Sheung Kui :絕代雙驕 1988)
จอมยุทธไช่หลีฟ่อ (南拳蔡李佛 1988)
เรื่อง "เตะโลกันต์หมัดสะท้านแผ่นดิน" (The Rise of a Kung Fu Master 南拳蔡李佛 1988)
เรื่อง "ผัวรสมะนาว" (檸檬丈夫 1988)
(ปีพ.ศ. 2532):-
เรื่อง "หน่วยล่าท้าทรชน" (File Noir :無冕急先鋒 1989)
เรื่อง "กลับเมืองจีนกันดีกว่า" (Yanky Boy 回到唐山 :1988)
เรื่อง "ตำรวจเมืองใหญ่" (The joy of being simple :大城小警 1989)
เรื่อง "มังกรสะท้านบู๊ลิ้ม" (Deadly Secret 連城訣 :1989)
เรื่อง "ผ่าฟ้ายุทธจักร" (the war heroes :天變 1989)
(ปีพ.ศ. 2533):-
เรื่อง "เลือดเจ้าพ่อ" (Blood of Good and Evil :我本善良 1990)
เรื่อง "มรสุมสายเลือด" (The Challenge of Life :人在邊緣 1990)
เรื่อง "มือปราบคู่เดือด" (When Things Get Tough :午夜太陽 1990)
(ปีพ.ศ. 2534):-
เรื่อง "มังกรเจ้ายุทธจักร" (MYSTERY OF THE PARCHMENT :天龍奇俠 1991)
เรื่อง "อำนาจโหด" (A New Life :命運迷宮 1991)
(ปีพ.ศ. 2535):-
เรื่อง "เหยี่ยวนรกทะเลทราย" (Land of the Condors :大地飛鷹 1992)
(ปีพ.ศ. 2541):-
เรื่อง "รอยแค้นในดวงใจ" (Before Dawn 愛在暴風的日子 1998)
แหล่งข้อมูล

中文電影資料庫─黎美嫻 เก็บถาวร 2018-02-01 ที่ เวย์แบ็กแมชชีน
หลี เหม่ยเสียน ที่อินเทอร์เน็ตมูวีเดตาเบส
หลี เหม่ยเสียน ที่ฮ่องกงมูวีเดตาเบส
แม่แบบ:Douban people
แม่แบบ:Mtime people
พระสมเด็จวัดระฆัง

พระสมเด็จวัดระฆัง คือ พระศักรพุทธปฏิมา (พระพิมพ์ หรือ พระเครื่องฯ) ซึ่งสร้างขึ้นโดย สมเด็จพระพุฒาจารย์ (โต พฺรหฺมรํสี) แห่ง วัดระฆังโฆสิตารามวรมหาวิหาร โดยมีพุทธศิลป์และพุทธลักษณะโดยทั่วไปเป็นประติมากรรมแบบแบน (Bas Relief) รูปพระพุทธปฏิมาประทับนั่ง ปางสมาธิ ซึ่งปรากฏการขัดสมาธิทั้งแบบขัดราบ และแบบขัดเพชร มีการห่มจีวรแบบห่มดองโดยไม่มีเครื่องทรงใดๆ ประทับนั่งอยู่บนพระอาสนะแบบฐานสิงห์ 3 ชั้น ภายใต้ซุ้มประภามณฑล ซึ่งมีลักษณะเป็นเส้นลวดเกลี้ยง (หรือเป็นเส้นหวายผ่าซีก) โดยเป็นขอบเขตปริมณฑลอันจำกัด และมีผนังกรอบขององค์พระเป็นทรงสี่เหลี่ยมผืนผ้า ซึ่งบ่งบอกถึงสกุลช่างศิลป์ยุคใหม่ นอกจากนี้ พระสมเด็จวัดระฆังฯ ยังเป็นหนึ่งในพระเครื่องชุดเบญจภาคี (ซึ่งประกอบด้วย พระสมเด็จ พระนางพญา พระกำแพงซุ้มกอ พระผงสุพรรณ และพระรอดลำพูน) ซึ่งได้รับความนิยมและการประเมินค่าอย่างสูงยิ่งในวงการพระเครื่องฯ และสาธารณชน ทั้งภายในประเทศ และต่างประเทศ และทั้งในด้านพุทธคุณและกฤตยานุภาพ ด้านพุทธศิลป์ และด้านมูลค่าเชิงพาณิชย์ จนได้รับการขนานนามว่าเป็น "จักรพรรดิแห่งพระเครื่อง"
วัสดุที่ใช้ในการสร้าง

วัสดุหรือมวลสารที่ใช้ในการสร้างพระสมเด็จอาจแบ่งออกได้เป็น 3 ประเภท คือ วัสดุเชิงปริมาณ วัสดุเชิงอิทธิ และมงคลวัสดุ ดังมีรายละเอียดดังต่อไปนี้